[image: sigla_pmt_cmyk][image: Logo-RO-FULL-RGB]ROMÂNIA
JUDEŢUL TIMIŞ
MUNICIPIUL TIMIŞOARA
ADMINISTRATOR PUBLIC
BIROUL SALUBRIZARE
                    Nr.SC2019...............................................   
                       
                                                         RAPORT de SPECIALITATE
privind înlocuirea domnului BERE SEMEREDI ADRIAN – Directorul Direcției de Mediu, cu domnul CORAȘ DANIEL MARIUS – Sef Birou Salubrizare, ca reprezentant în Adunarea Generală a Asociației de Dezvoltare Intercomunitară Deșeuri Timiș

                       Având în vedere Expunerea de motive_______________ a Primarului Municipiului Timișoara;
Conform art.11 din Legea administraţiei publice locale nr.215/2001, actualizată “două sau mai multe unităţi administrativ-teritoriale au dreptul ca, în limitele competenţelor autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat şi de utilitate publică ”.
Asociaţiile de dezvoltare intercomunitară se constituie în condiţiile legii, în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice.
Prin Hotărârea nr.457/20.12.2005 Consiliul Local al Municipiului Timişoara a aprobat asocierea cu alte consilii locale ale municipiilor, oraşelor şi comunelor judeţului Timiş şi cu Consiliul Judeţean Timiş pentru promovarea proiectului „Sistem Integrat de Management al Deşeurilor în Judeţul Timiş” în vederea finanţării din Fondurile de Coeziune ale uniunii Europene.
Prin Hotărârea nr.95/24.02.2009 Consiliul Local al Municipiului Timişoara a aprobat Statutul-cadru şi Actul constitutiv-cadru al Asociaţiei de Dezvoltare Intercomunitară Deşeuri Timiş. 
Potrivit prevederilor art.68 alin.1 din Legea administraţiei publice locale nr.215/2001, actualizată,    „mandatul  primarului este de 4 ani şi se exercită până la depunerea jurământului de către primarul nou-ales”. În urma alegerilor locale desfăşurate în luna  iunie 2016 pentru  alegerea autorităţilor administraţiei publice locale, a fost validat în funcţia de Primar al Municipiului Timişoara Domnul Nicolae Robu.
Conform art.14 din Statutul Asociaţiei de Dezvoltare Intercomunitară Deşeuri Timiş „ (1) Adunarea generală este organul de conducere al Asociaţiei, format din toţi reprezentanţii asociaţilor, desemnaţi prin hotărâre a autorităţilor deliberative ale acestora. (2) Fiecare asociat va depune toate diligenţele pentru a-şi asigura reprezentarea permanentă în cadrul adunării generale a Asociaţiei”.
Prin Hotărârea nr.124 din 05.04.2016 Consiliul Local al Municipiului Timişoara a mandatat  pe  Domnul Nicolae Robu, Primarul Municipiului Timişoara sau o persoană delegată de acesta, pentru a reprezenta Municipiul Timişoara în Adunarea Generală a ADID Timiş, pentru a vota şi semna, în numele şi pe seama Municipiului Timişoara Hotărârile Adunării Generale a Acţionarilor ADID Timiş, în vederea aducerii la îndeplinire a prevederilor Hotărârii Consiliului Local nr.52/01.03.2016.
Potrivit prevederilor art.65 din Legea administraţiei publice locale nr.215/2001, republicată şi actualizată, primarul poate delega atribuţiile ce îi sunt conferite de lege şi alte acte normative, conducătorilor compartimentelor funcţionale sau personalului din aparatul de specialitate. 
Art. 21, alin (1) din Statutul ADID stipulează faptul că „Hotărârile adunării generale, luate în exercitarea atribuţiilor prevăzute la art. 16, alin (2) lit. i) - k) şi art. 16, alin (3), lit. a) - g) nu pot fi votate de reprezentanţii asociaţiilor decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este.”
Prin Hotărârea Consiliului Local nr. 102 din 20.09.2016 a fost desemnat reprezentant al Primarului  în Adunarea Generală a Asociației de Dezvoltare Intercomunitară de Deșeuri Timiș, domnul BERE SEMEREDI ADRIAN – Director Direcția de Mediu din cadrul Primăriei Municipiului Timișoara, să participle la toate adunările generale  ale Asociației de Dezvoltare Intercomunitare de Deșeuri Timiș, să semneze în numele și pe seama Consiliului Local al Municipiului Timișoara orice document va fi necesar pentru modificarea statutului și actului constitutive al ADID Timiș precum și orice alt document va fi necesar în vederea bunei funcționări a ADID;



Având în vedere modificările efectuate în organigrama Primăriei Municipiului Timișoara și a faptului că, Biroul Salubrizare urmărește contractul încheiat între RETIM ECOLOGIC SERVICE SA și Asociația de Dezvoltare Intercomunitară de Deșeuri Timiș, efectuând documentațiile de plată pentru facturile emise de RETIM ECOLOGIC SERVICE SA pentru colectarea rampelor de deșeuri abandonate pe domeniul public;

Propunem 

		
 Înlocuirea domnului BERE SEMEREDI ADRIAN – Director Direcția de Mediu cu domnul CORAȘ DANIEL MARIUS – Sef Birou Salubrizare deoarece Biroul Salubrizare gestionează atât salubrizarea stradală cât și colectarea depozitelor ilegale de deșeuri de pe raza municipiului Timișoara iar pentru hotârârile care se iau la nivel de Asociație de Dezvoltare Intercomunitară de Deșeuri Timiș ADID,  este necesară consultarea domnului CORAȘ DANIEL MARIUS – Sef Birou Salubrizare. 
                    


			ȘEF BIROU SALUBRIZARE, 			CONSILIER, 
			DANIEL CORAȘ					MIHAELA VATAMANU

